نشرت مجلة “فوربيس” تقييمها في الشرق الاوسط وشمال افريقيا اللي كتسميه “دليل السياحة فوربيس 2018” فهاد الدليل نعرفنا حقيقة فنادقنا وحقيقة 5 نجوم. المغرب جا فالرتبة الثانية بعد الامارات العربية المتحدة من حيث تصنيف الفنادق. المغرب عندو وفق ما نقلت “ ليكونوميست ” اللي جابت الخبر٬ 6 فنادق مصنفة. فيها جوج صافي اللي 5 نجوم وهما روايال المنصور ومانداران اوريونطال اما المامونية وفور سيزون فخداو 4 نجوم فيما امانجينا وسلمان مراكش دخلوهم فخانة “كنقتارحوهم عليهم”. ف”السبا” SPA كاين غير جوج اللي فهاد اللائحة ديال فوربس. يتعلق الامر بسبا فندقي المنصور ومانداران هاد التصنيف ما عندو علاقة بتصنيف وزارة السياحة ولكن مهم بزاف حقاش فوربس كيقراوها ملايرية العالم وباش تجبدك راه عندها انعكاس كبير على سمعتك وعلى نشاطك التجاري 
الزعيت ديال 5 نجوم. فوربس: المغرب كاين غير 6 لوطيلات مصنفة فيها غير جوج 5 نجوم وكلشي فمراكش